text: 'সৌদি আরবের সঙ্গে বাংলাদেশের বন্ধুত্বপূর্ণ সম্পর্ক বাড়ছে' – খবর বাংলা . কম
  'সৌদি আরবের সঙ্গে বাংলাদেশের বন্ধুত্বপূর্ণ সম্পর্ক বাড়ছে'
  September 24, 2017 Reporter	Comment(0)
  আওয়ামী লীগ প্রেসিডিয়াম সদস্য, কেন্দ্রীয় ১৪ দলের মুখপাত্র এবং স্বাস্থ্য ও পরিবার কল্যাণ মন্ত্রী মোহাম্মদ নাসিম বলেছেন, সৌদি আরবের সঙ্গে বাংলাদেশের বন্ধুত্বপূর্ণ সম্পর্ক দিন দিন বাড়ছে। প্রধানমন্ত্রী শেখ হাসিনা সম্প্রতি দু'বার সৌদি আরব সফর করেছেন। সৌদি আরবের জাতীয় দিবস উপলক্ষে শনিবার রাজধানীর হোটেল লা মেরিডিয়ানে এক শুভেচ্ছা বিনিময় অনুষ্ঠানে প্রধান অতিথির বক্তব্যে তিনি এ কথা বলেন। সৌদি দূতাবাস এ অনুষ্ঠানের আয়োজন করে। স্বাস্থ্যমন্ত্রী সৌদি আরবের জাতীয় দিবস উপলক্ষে দেশটির সরকার ও জনগণকে শুভেচ্ছা জানান। নির্যাতন ও প্রাণ হারানো থেকে রক্ষায় মিয়ানমার থেকে বাংলাদেশে পালিয়ে আসা রোহিঙ্গাদের জন্য ত্রাণ পাঠানোয় তিনি রাষ্ট্রদূতের মাধ্যমে সৌদি সরকারকে ধন্যবাদ জানান। এছাড়া স্বাস্থ্যমন্ত্রীর সঙ্গে বাংলাদেশে নিযুক্ত সৌদি আরবের রাষ্ট্রদূত আবদুল্লাহ এইচএম আল-মুতাইরির সঙ্গে শুভেচ্ছা বিনিময় অনুষ্ঠানে দু'দেশের স্বার্থ সংশ্লিষ্ট বিষয়ে আলোচনা হয়। সূত্র জানায়, রাষ্ট্রদূত বলেন, সৌদি-বাংলাদেশ সম্পর্ক অত্যন্ত গভীর, যা ধর্মীয় সাংস্কৃতিক ও মানবিক বন্ধনের দৃঢ় ভিত্তির ওপর প্রতিষ্ঠিত। সৌদি আরব সর্বদা বাংলাদেশের পাশে দাঁড়ায় এবং সাহায্য-সহযোগিতা করে। অনুষ্ঠানে অন্যান্যের মধ্যে জাতীয় পার্টির (এ) চেয়ারম্যান ও প্রধানমন্ত্রীর বিশেষ দূত এইচএম এরশাদ, পররাষ্ট্র প্রতিমন্ত্রী শাহরিয়ার আলম, বিএনপির স্থায়ী কমিটির সদস্য মঈন খান, জাপার রুহুল আমিন হাওলাদারসহ বিভিন্ন দলের নেতারা উপস্থিত ছিলেন।
  'জ্বালানি তেলের দাম কমছে না'
  জ্বালানি তেলের দাম কমছে না বলে জানিয়েছেন বিদ্যুৎ, জ্বালানি ও খনিজ সম্পদ মন্ত্রণালয়ের প্রতিমন্ত্রী নসরুল হামিদ। তিনি বলেন, জ্বালানি তেলের দাম কমানোর কোনো পরিকল্পনা সরকারের নেই। আজ রবিবার জাতীয় সংসদে স্পিকার শিরীন শারমিন চৌধুরীর সভাপতিত্বে অনুষ্ঠিত অধিবেশনে লিখিত প্রশ্নের উত্তরে তিনি এ কথা জানিয়েছেন। সংসদে এক প্রশ্নের জবাবে নসরুল হামিদ তেলের দাম না […]
  নারীর ক্ষমতায়ন-স্বাস্থ্যসেবা নিশ্চিতে সরকার অঙ্গীকারাবদ্ধ: স্বাস্থ্যমন্ত্রী
  December 11, 2017 Reporter
  স্বাস্থ্য ও পরিবার কল্যাণ মন্ত্রী মোহাম্মদ নাসিম বলেছেন, নারীর ক্ষমতায়ন ও স্বাস্থ্য সেবা নিশ্চিত করতে সরকার অঙ্গীকারাবদ্ধ। সেই লক্ষ্যেই সরকার কাজ করে যাচ্ছে। আজ রবিবার বিকেলে রাজধানীর জাতীয় গণগ্রন্থাগারের শওকত ওসমান স্মৃতি মিলনায়তনে দারিদ্র বিমোচন ও মৌলিক মানবাধিকার নিশ্চিতকরণে আমাদের করণীয় বিষয়ক জাতীয় কনভেনশনের 'দারিদ্র বিমোচন ও মৌলিক মানবাধিকার নিশ্চিতকরণে নারী অধিকার ও স্বাস্থ্যসেবার […]